Scott Polar Research Institute

Scott Polar Research Institute (SPRI) er eit forskingssenter for polarforsking og glasiologi. Det er eit institutt under fakultet for geografi ved University of Cambridge i England. SPRI vart etablert i 1920 som eit nasjonalt minnesmerke over Robert F. Scott og mannskapet hans som omkom under tilbaketuren frå Sørpolen i 1912.

Instituttet gjennomfører forskingsaktivitetar innan miljøteknologi, samfunnsvitskap og humaniora som er relevante for polare strøk. Det er om lag 60 personar tilknytt instituttet, inkludert vitskapleg og administrativt personale og dessutan studentar og stipendiatar.

SPRI fungerer òg som sekretariat for International Glaciological Society og Den vitskaplege komiteen for antarktisforsking, og er ein del av NERC Centre for Polar Observation and Modelling.

 Sjå òg 
 British Antarctic Survey

Kjelder
Denne artikkelen bygger på «Scott Polar Research Institute» frå ,  den 15. mars 2013.  


 Bakgrunnsstoff 
 Scott Polar Research Institute
 World Data Centre for Glaciology, Cambridge

Kategori:Polarforsking
Kategori:Geografiske organisasjonar
Kategori:University of Cambridge
Kategori:Skipingar i 1920
Kategori:1920 i Storbritannia
Kategori:Storbritannia og Antarktis
Kategori:Museum i Cambridge